Apple мен Google коронавирус жұқтырғандарды геолокация арқылы аңдуға тыйым салады
"Apple мен Google коронавирус жұқтырғандарды геолокация арқылы аңдуға тыйым салады" | "https://abai.kz/post/111778"
TITLE: Apple мен Google коронавирус жұқтырғандарды геолокация арқылы аңдуға тыйым салады
URL: https://abai.kz/post/111778
META: "Apple мен Google коронавирус жұқтырғандарды геолокация арқылы аңдуға тыйым салады" | "https://abai.kz/post/111778"
DATE: 05.05.2020
AUTHOR(s): Abai.kz
TOTAL WORDS: 111
TEXT: Apple мен Google компанияларының жаңа технологиясы коронавирус жұқтырғандарды аңдуға жол бермейді. Бұл туралы Techcrunch хабарлады. Әлемдегі смартфон нарығының шамамен 99 пайызына бақылау орнатқан екі ірі компания телефон иелерін коронавирус жұқтырған адаммен байланыс орнатқанын ескертетін технология әзірлеп жатыр. Өткен аптада технологияның алғашқы нұсқасы сынақтан өткен. 4 мамырда компаниялар мұндай технология коронавирус жұқтырғандарды геолокациямен аңдуға жол бермейтінін мәлімдеді. Осылайша олар телефон иелерінің құқығын үкіметтен де қорғауды көздеп отыр, деп хабарлады Reuters агенттігі. Коронавирусқа қатысты бірнеше мобильді қосымша әзірлеп жатқан мамандардың айтуынша, жаңа технология вирустың қалай таралып жатқаны мен эпидемия ошақтарын анықтауға мүмкіндік береді. Науқас коронавирус жұқтырғанын телефонға өзі белгілеуі керек, сол кезде олардың телефондары вирус жұқтырған адамның кімдермен байланыста болғанын анықтай бастайды. Abai.kz
